**Medlemsmøte i Herøy Rotary**

**Dato**: 10.2.2020

**Sted:** Thon Hotell

**Antall medlemmer tilstede: 26**

**Åpningssang:** Samlesong melodi: E Taube (klubbmusikanten ikke tilstede)

**Tema:** Klubbkveld med hovedvekt på info om Myklebustvatnet Natursti.

Presidenten informerer om at prosjektstyret har hatt sitt første møte.

Det er 32 år siden Myklebustvatnet ble verneområde, men først i 2013 kom kommunen med Forvaltningsplan for Myklebustvatnet naturreservat. Rapport 2013:05.

Fylkesmannen har definert flere bevaringsmål for naturreservatet som gir en del begrensninger. Dette vil bl a være styrende for arbeidet med naturstien. Det er viktig å sette seg realistiske mål og samarbeide både med grunneierne og Fylkesmannen i denne prosessen. Dette området har i alle år vært utsatt for utbyggingspress fra flere hold og en kan fornemme en viss skepsis hos Fylkesmannen. Det er derfor viktig å være bevisst på at en vil være på lag og ta hensyn til de begrensningene som er gitt.

Det er listet opp 6 bevaringsmål og prosjektstyret/Rotary vil fokusere på hva vi kan bidra med for å ivareta noen av disse målene.

Prosjektstyret gjorde vedtak på sitt første møte at Forskrift for vern og Forvaltningsplanen skal være overordna styrende for arbeidet. I tillegg er formidling av informasjon og kunnskap om naturmangfoldet i naturreservatet viktig.

Det er over 90 grunneiere som i første omgang vil bli kontaktet med informasjon. Styret har fordelt arbeid seg imellom og de skal snart ha et neste møte. Det forberedes til et møte med Fylkesmannen i mars.

*Innspill fra medlemmene*: Viktig å skille mellom hva som er vår oppgave og hva som er kommunens oppgave i denne prosessen. Men, for å få fremdrift må vi trekke i trådene.

Det blir også viktig å være bevisst på at Rotarys ansvar er basert til prosjektperioden. F.eks vedlikehold etter dette må være avklart hvem som har ansvar for.

Ønsker god dialog med grunneierne.

I utgangspunktet skal stien være universelt utformet.

Sekretær Tove viser den nye Heimesida og Johnny supplerer med hvordan den er bygd opp.

 Videre informerer hun og viser at medlemmene kan få tilgang til arkivet vi har opprettet. Dette er tilgjengelig for alle medlemmene for lesing.

*Kulturkveld,* Det meste er klart til dette arrangementet. Olaug etterlyser flere kakebakere. Olaug og Tove handler inn og ordner med kaffe/servering.

Referent Tove Worren

Sekretær

Herøy Rotaryklubb